Ամբիոնում դասավանդում են ինչպես երկարամյա մանկավարժական փորձ ունեցող մասնագետներ, այնպես էլ երիտասարդ հմուտ դասախոսներ: Օտար լեզուների դասավանդման մեջ ակնհայտ են լեզուների ուսուցման արդի մոտեցումները, հաջողությամբ զուգակցվում են դասավանդման հաղորդակցական և ավանդական մեթոդները: Ամբիոնն իր գործունեությունը ծավալում է մի քանի հիմնական ուղղություններով` ուսումնական, ուսումնամեթոդական, գիտական և թարգմանական: Ամբիոնում իրականացվում են մի շարք հետազոտական աշխատանքներ, որոնք ներառում են գիտական հետաքրքրությունների լայն շրջանակ և առնչվում են ռոմանական բանասիրության տարբեր հիմնահարցերի` իմաստաբանություն, դարձվածաբանություն, գործաբանություն, թարգմանաբանություն և այլն: